**Jan Erik Karlsen** (født 1945) er en norsk offiser (generalmajor) som tilhørte våpengrenen Hæren da han var i aktiv tjeneste.

Utdannelse
----------

Karlsen ble uteksaminert fra Befalsskolen for Infanteriet i 1967 og deretter fra Krigsskolen i 1970. Han har examen philosophicum og grunnfag i pedagogikk fra Universitetet i Oslo, Hærens stabsskole i 1980-1981, Führungsakademie der Bundeswehr i perioden 1983-1985 og Royal College of Defence Studies i 1994.

Militær karriere
----------------

Karlsen har tjenestegjort ved Åsegarden, Setermoen og Garnisonen i Sør-Varanger. Han var kullsjef ved Befalsskolen for Infanteriet i Trøndelag. Senere var han spesialstabsoffiser, kontorsjef og avdelingssjef ved Hærstaben. 

I 1988/1989 var han sjef for den norske FN- bataljonen i Sør- Libanon, som tjenestegjorde under UNIFIL. I 1993 gjennomførte han en repetisjonsøvelse som sjef for Brigade 8 (Rogaland). Han var sjef for Møre infanteriregiment nr. 11, og deretter Deputy Chief of Staff ved HQ North (NATO) i Stavanger før han i 1997 tiltrådte stillingen som infanteriinspektør og sjef for Oppland Regiment (Elverum). 

Han avsluttet sin militære karriere som generalmajor og sjef for Distriktskommando Sør- og Vestlandet (Kristiansand).

Han har vært i internasjonal tjeneste under Gulfkrigen (Saudi Arabia) i 1991, NATO- tjeneste i IFOR/SFOR HQ som Sarajevo Detachment Commander 1996-97 og FN- tjeneste i UNMIK/Priština som Senior Military Liaison Officer i 1999.

Utmerkelser
-----------

Karlsen var tildelt en rekke utmerkelser: For sin karriere i Forsvaret mottok han Forsvarsmedaljen med stjerne og Hærens vernedyktighetsmedalje med tre stjerner. Han deltok på en rekke utenlandsoppdrag, og ble for dette tildelt Forsvarets medalje for internasjonale operasjoner med stjerne, Forsvarets innsatsmedalje med rosett for Saudi Arabia, NATO-medaljen for tidligere Jugoslavia, FN-medaljen for UNIFIL (Libanon) med 2-tall og UNMIK (Kosovo), og FNs fredsprismedalje 1988. For sin tjeneste under Gulfkrigen mottok han også den britiske Gulfmedaljen med rosett, kuwaitiske Frigjøringsmedaljen og den saudiarabiske Medaljen for frigjøring av Kuwait. 
Han har videre blitt tildelt Norsk Militært Tidsskrifts medalje for besvarelse av prisoppgave i sølv og Det frivillige Skyttervesens hederstegn, samt ferdighetsmerkene Det militære skarpskyttermerke med laurbær, Det militære marsjmerke med stjerne, Det militære skimerke, Infanterimerket, Dugleiksmerket med stjerne, Idrettsmerket, Havhesten, NAIS-medaljen med tre stjerner, Skiskyttermedaljen og KNBLO-medaljen med krone.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Utmerkelser 

|  |  |  |
| --- | --- | --- |
| Forsvarsmedaljen med stjerne | Forsvarets INTOPS-medalje med stjerne | Forsvarets innsatsmedalje for Saudi-Arabia med rosett |

|  |  |  |  |
| --- | --- | --- | --- |
| Hærens vernedyktighets-medalje med tre stjerner | Gulfmedaljen med rosett | Medaljen for frigjøring av Kuwait | Frigjørings-medaljen |

|  |  |  |  |
| --- | --- | --- | --- |
| FN-medaljen (UNIFIL) med 2-tall | FN-medalen (UNMIK) | NATO-medaljen (tidl. Jugoslavia) | Norsk Militært Tidsskrifts prismedalje i sølv |

|  |  |  |  |
| --- | --- | --- | --- |
| Det frivillige Skyttervesens hederstegn | FNs fredsprismedalje 1988 | Det militære skarpskyttermerke med laurbær | Det militære marsjmerke med stjerne |

|  |  |  |  |
| --- | --- | --- | --- |
| Det militære skimerke | Infanterimerket | Det frivillige Skyttervesens dugleiksmerke med stjerne | Norges idrettsforbunds idrettsmerke |

|  |  |  |  |
| --- | --- | --- | --- |
| Norges Svømmeforbunds «Den store havhesten» | NAIS-medaljen med tre stjerner | Det frivillige Skyttervesens skiskyttermedalje | KNBLO-medaljen med krone |

 |

### Merknader

**Type numrering**
1. ↑  Utenlandske og FN-/NATO-dekorasjoner hadde en annen rangering enn i dag.

Referanser
----------

1. ↑   Brønnøysundregistrene, www.proff.no, besøkt 28. august 2022[Hentet fra Wikidata]
2. ↑  Ny sjef for Distriktskommando Sør- ogVestlandet Stavanger Aftenblad